Første danske Netflix-serie får premiere til maj

Netflix satser hårdt på lokalt producerede serier – og den fjerde maj bliver det Danmarks tur, når den dystopiske The Rain får premiere på streamingtjenesten.

Historien begynder seks år efter at en virus har udslettet størstedelen af Skandinaviens befolkning. Et søskendepar tilslutter sig en gruppe unge overlevende og begiver sig ud for at finde ud af, om en ny verden er opstået et andet sted. I deres kamp for overlevelse opdager de, at der selv i en post-apokalyptisk verden er kærlighed, jalousi, og alle de problemer, der er forbundet med overgangen fra barn til voksen, som de troede, de havde efterladt, da civilisationen forsvandt.

Serien foregår i et trist og ødelagt København, hvor blandt andet Tivoli ikke længere ser så indbydende ud (se billederne, red).

… og Rådhuspladsen ser ikke mindre uhyggelig ud.

I rollerne ses blandt andet Mikkel Boe Følsggard (Arvingerne, En kongelig affære) og Iben Hjejle. Serien er skrevet af Jannik Tai Mosholt, der også har skrevet afsnit af Borgen og Bedrag til DR1.

Ovenfor kan du se en spritny teaser-trailer til serien.

Første danske Netflix-serie får premiere til maj